CELEX: 32018Y0928(01)
Language: mt
Date: 2018-08-31 00:00:00
Title: Deċiżjoni tal-Bord Ewropew dwar ir-Riskju Sistemiku tal-31 ta’ Awwissu 2018 dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku (BERS/2018/6)

28.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 347/3
               
            
         DEĊIŻJONI TAL-BORD EWROPEW DWAR IR-RISKJU SISTEMIKU
         tal-31 ta’ Awwissu 2018
         dwar il-ħatra tal-Uffiċjal għall-Protezzjoni tad-Dejta tal-Bord Ewropew dwar ir-Riskju Sistemiku
         (BERS/2018/6)
         (2018/C 347/04)
         IL-BORD ĠENERALI TAL-BORD EWROPEW DWAR IR-RISKJU SISTEMIKU,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (1), u b’mod partikolari l-Artikolu 24 tiegħu,
         Wara li kkunsidra d-Deċiżjoni BERS/2012/1 tal-Bord Ewropew dwar ir-Riskju Sistemiku tat-13 ta’ Lulju 2012 li timplimenta regoli dwar il-protezzjoni tad-data fi ħdan il-Bord Ewropew dwar ir-Riskju Sistemiku (2), u b’mod partikolari l-Artikolu 3 tagħha,
         Billi:
         
                     (1)
                  
                  
                     Fl-1 ta’ Ġunju 2015, il-Bord Ġenerali tal-Bord Ewropew dwar ir-Riskju Sistemiku (BERS) adotta d-Deċiżjoni BERS/2015/1 tal-Bord Ewropew dwar ir-Riskju Sistemiku (3), li ħatret lis-Sinjura Barbara Eggl bħala Uffiċjal għall-Protezzjoni tad-Data (DPO) tal-BERS sal-31 ta’ Mejju 2017.
                  
               
                     (2)
                  
                  
                     Is-sinjura Eggl qdiet l-ħatra tagħha bħala DPO tal-BERS b’mod sodisfaċenti għal kollox.
                  
               
                     (3)
                  
                  
                     Is-sinjura Eggl ilha taqdi de facto d-dmirijiet tagħha ta’ DPO tal-BERS mill-1 ta’ Ġunju 2017 u hemm bżonn li terġa tinħatar mill-Bord Ġenerali tal-BERS għat-tieni mandat tagħha b’effett retroattiv mill-1 ta’ Ġunju 2017,
                  
               ADOTTA DIN ID-DEĊIŻJONI:
         
            Artikolu 1
            Ħatra ta’ DPO tal-BERS
            Is-sinjura Barbara Eggl hija maħtura bħala DPO tal-BERS għat-tieni mandat, b’effett mill-1 ta’ Ġunju 2017 sal-14 ta’ Mejju 2020.
         
         
            Artikolu 2
            Dħul fis-seħħ
            
               1.   Din id-Deċiżjoni għandha tidħol fis-seħħ fil-31 ta’ Awwissu 2018.
            
            
               2.   Għandha tapplika mill-1 ta’ Ġunju 2017.
            
         
         
            Magħmul fi Frankfurt am Main, il-31 ta’ Awwissu 2018.
            
               
                  Kap tas-Segretarjat tal-BERS,
               
               
                  f’isem il-Bord Ġenerali tal-BERS
               
               Francesco MAZZAFERRO
            
         
         
            (1)  ĠU Edizzjoni Speċjali bil-Malti Kapitolu 13, Vol. 26, p. 102.
         
            (2)  ĠU C 286, 22.9.2012, p. 16.
         
            (3)  Deċiżjoni BERS/2015/1/2015/1 tal-Bord Ewropew dwar ir-Riskju Sistemiku tal-1 ta’ Ġunju 2015 dwar il- ħatra ta’ Uffiċjal għall-Protezzjoni tad-Data tal-Bord Ewropew dwar ir-Riskju Sistemiku, (ĠU C 204, 20.6.2015, p. 18).